CELEX: 62007CJ0016
Language: bg
Date: 2008-10-09
Title: Решение на Съда (четвърти състав) от 9 октомври 2008 г. # Marguerite Chetcuti срещу Комисия на Европейските общности. # Обжалване - Публична служба - Вътрешен конкурс за институцията - Отхвърляне на кандидатура - Условия за допускане. # Дело C-16/07 P.

РЕШЕНИЕ НА СЪДА (четвърти състав) 
      9 октомври 2008 година
      Дело C-16/07 P
      Marguerite Chetcuti
      срещу
      Комисия на Европейските общности 
      „Обжалване — Публична служба — Вътрешен конкурс за институцията — Отхвърляне на кандидатура — Условия за допускане“
      Предмет: Жалба, подадена срещу Решение на Първоинстанционния съд на Европейските общности от 8 ноември 2006 г. по дело Chetcuti/Комисия
         (T‑357/04, Recueil, 2006 г., стp. FP‑I‑A‑2‑255, II‑A‑2‑1323), за отмяна на това съдебно решение 
      
      Решение: Отхвърля жалбата. 
      
      Резюме
      1.        Длъжностни лица — Условия за работа на другите служители — Срочно нает служител — Служител със спомагателни функции — Критерий
            за разграничаване
      (членове 2 и 3 от Условията за работа на другите служители)
      2.        Длъжностни лица — Наемане на работа — Вътрешен конкурс за институцията — Участие, разширено спрямо служителите със спомагателни
            функции — Задължение — Липса
      1.        От разпоредбите на Правилника и на Условията за работа на другите служители следва, че съществуват разлики между административния
         статут, изискванията за назначаване и условията за наемане на служителите със спомагателни функции и тези на длъжностните
         лица и на срочно наетите служители. От тези разлики следва, че служителите със спомагателни функции не се назначават, за да
         изпълняват постоянна задача в общностните институции. Напротив, характеристиката, която отличава договора на служител със
         спомагателни функции, е нетрайността на назначаването му във времето, като се има предвид, че този договор може да се използва
         само за да се осигури краткотрайно заместване или за да се извършат административни задачи с временен характер или отговарящи
         на неотложна необходимост, или които не са точно определени. Служителите със спомагателни функции представляват поради този
         факт различна категория служители, която отговаря на различни нужди на институциите, които ги наемат.
      
      2.        Съобразно структурата и целта на Правилника и на Условията за работа на другите служители, дори органът по назначаването да
         разполага с възможността да допусне служителите със спомагателни функции до вътрешен конкурс за институцията, той все пак
         не е длъжен да отваря всеки вътрешен конкурс за всички лица, които са на служба в нея. Едно такова задължение накърнявало
         широкото право на преценка, което е признато на общностните институции при организирането на службите им, и по-специално при
         определянето на видовете конкурси и техните условия.